b'\n_START_ARTICLE_\nNormalka\n_START_PARAGRAPH_\nNorm\xc3\xa1lka je bila v stari Avstriji osnovna \xc5\xa1ola v glavnih mestih de\xc5\xbeel z obse\xc5\xbenim, popolnim u\xc4\x8dnim programom._NEWLINE_Ustanovitev normalk po vzoru t. i. saganske metode Johanna Ignaza Felbigera je v Avstriji odredila Marija Terezija. Prvo so ustanovili leta 1771 na Dunaju, sledila pa je njihova ustanovitev \xc5\xa1e v drugih velikih mestih de\xc5\xbeele. \xc5\xbde leta 1773 je odredila, da se tudi v Ljubljani osnuje normalka, njen ravnatelj pa je postal Bla\xc5\xbe Kumerdej.'